text: Tag på Sofari i Brørup og Holsted
  29 maj 2016 kl. 10.22
  Søndag kan du tage på gårdbesøg og hilse på glade øko-grise med krølle på halen - både i Brørup og Holsted.
  Økologiske svineproducenter byder i dag velkommen til den årlige Sofari - og i Syd- og Sønderjylland er det hos svineproducenterne  Brian Holm ved Brørup og Rud Mikael Bruun i Holsted ved Vejen.
  Rud Mikael Bruun i Holsted ved Vejenhar været økologisk svineproducent siden 1998, har 50 økologiske søer.
  - Den største glæde ved at være økologisk svineproducent er at opleve grisene løbe rundt på marken – og at se, hvor dybt et hul, soen kan grave i jorden. Jeg vil gerne være med til at give forbrugerne et indblik i den økologiske svineproduktion, og gæsterne viste stor nysgerrighed, da vi sidste år holdt Sofari. Derfor inviterer vi igen, siger Rud Mikael Bruun.
  